Diari Oficial de la Generalitat Valenciana


Sumari del DOGV 8790, del 16-04-2020 (2020/2859)

RESOLUCIÓ de 3 d'abril de 2020, de l'òrgan ambiental de l'Ajuntament de Calp, pel qual s'aprova l'Informe ambiental i territorial estratègic de la modificació puntual D-14 al PGOU-98 relativa als criteris d'ocupació en parcel·les de tipologia BQ als sòls urbans Morelló, Ifach, la Fossa i Saladar, d'acord amb els criteris de l'annex VIII de la LOTUP.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8790

Data del DOGV
:   16-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2859


Data del document
:   03-04-2020

Organisme emissor
:   Ajuntament de Calp

Tipus de document
:   Resolució

Descriptors 

:   * Calp
    * pla d'urbanisme
    * administració local

RESOLUCIÓ de 3 d'abril de 2020, de l'òrgan ambiental de l'Ajuntament de Calp, pel qual s'aprova l'Informe ambiental i territorial estratègic de la modificació puntual D-14 al PGOU-98 relativa als criteris d'ocupació en parcel·les de tipologia BQ als sòls urbans Morelló, Ifach, la Fossa i Saladar, d'acord amb els criteris de l'annex VIII de la LOTUP. [2020/2859]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, i vist l'Acord de data 3 d'abril de 2020, de la Junta de Govern Local, com a òrgan ambiental de l'Ajuntament de Calp, es publica l'Informe ambiental i territorial estratègic de la modificació puntual D-14 al PGOU-98 relativa als criteris d'ocupació en parcel·les de tipologia BQ als sòls urbans Morelló, Ifac, la Fossa i Saladar.  
  
«(...)  
1. Antecedents  
Amb data 24 de juliol de 2019, el regidor delegat de Territori, Cicle Integral de l'Aigua i Medi Ambient va dictar una providència en la qual s'ordenava la incoació d'un expedient de modificació puntual en l'entorn urbà del litoral (sòls urbans Morelló, Ifac, la Fossa i Saladar) amb l'objectiu d'estudiar la manera d'adaptar les noves edificacions la llicència de les quals se sol·licite a l'entorn urbà existent.  
Amb data 2 d'agost de 2019, l'Ajuntament en ple va aprovar la suspensió de la tramitació i atorgament de llicències per a llicències d'edificació sol·licitades sobre parcel·les la superfície de les quals fora igual o major que 2.500 m² als sòls urbans Morelló, Ifac i la Fossa, i que 3.500 m² al sòl urbà Saladar, amb la finalitat de procedir a l'estudi de la modificació de l'ordenació urbanística.  
  
Amb data 16 de setembre de 2019, l'Ajuntament en ple, com a òrgan substantiu, va acordar l'inici del procediment d'avaluació ambiental i territorial estratègica per a la modificació D-14 del PGOU, relativa als criteris d'ocupació en parcel·les de tipologia BQ als sòls urbans Morelló, Ifac, la Fossa i Saladar.  
Amb data 20 de setembre de 2019, la Junta de Govern Local, òrgan ambiental i territorial, en atenció al Decret 3422/2017, de 19 d'octubre, de l'alcalde president de l'Ajuntament de Calp, va adoptar el següent acord:  
«1r. Iniciar el procediment d'avaluació ambiental i territorial estratègica per a la modificació D-14 del PGOU relativa als criteris d'ocupació a parcel·les de tipologia BQ als sòls urbans Morelló, Ifac, la Fossa i Saladar seguint-se el procediment establit en els articles 50 i següents de la LOTUP.  
2n. En aquest sentit, sol·licitar informes a les següents àrees municipals o administracions sectorials:  
 Departaments municipals  
- Per raó de trànsit i seguretat ciutadana: Departament de Policia Local.  
- En matèria de perspectiva de gènere: Departament d'Igualtat. En aquest sentit ha d'indicar-se que, d'acord amb l'article 4 bis de la Llei 9/2003, de 2 d'abril, de la Generalitat, per a la igualtat entre dones i homes, s'haurà de redactar un informe d'impacte per raó de gènere el qual, en atenció a l'article 13 LOTUP, haurà d'abordar la perspectiva de gènere sota una òptica d'integració de tots els usos i sectors socials i de població sense discriminació entre ells.  
- En matèria econòmica  
Departament de Comerç, amb especial incidència en l'impacte en el sector comercial de la solució proposada per a les plantes baixes.  
Departament de Turisme, interessant l'emissió d'informe relatiu al possible impacte de la modificació en el règim de lloguers turístics a la zona i tots els aspectes relacionats amb la matèria.  
  
  
 Administracions supramunicipals  
- En matèria de costes:  
Ministeri de Transició Ecològica, sobre l'afecció a la zona d'influència definida en l'article 30 de la Llei 22/1988, de 28 de juliol, de costes.  
Conselleria de Política Territorial, Obres Públiques i Mobilitat, per a l'informe sobre afeccions a la servitud de protecció definida en l'article 23 de la Llei 22/1988, de 28 de juliol, de costes.-  
De l'evacuació de sol·licitud dels informes acordats per la Junta de Govern Local s'han obtingut els següents documents:  
- Informe de 7 d'octubre de 2019, del responsable del Departament de Comerç, en el qual es conclou que ?(?) la modificació plantejada va en la línia de millorar la planificació anterior en termes d'incentivació de la creació d'oferta comercial addicional al municipi en llocs en els quals actualment falta aquesta, millorant la futura sostenibilitat econòmica del model de desenvolupament de Calp i contribuint a afrontar els reptes que poden afectar la destinació a mitjà i llarg termini».  
  
- Informe de 7 d'octubre de 2019, del responsable del Departament de Turisme, en el qual es conclou que ?(?) en relació amb l'impacte que la modificació en el règim de lloguers turístics a la zona, que per la modificació plantejada no es prevegen impactes significatius. A un potencial augment dels preus dels lloguers o compravenda d'habitatges pel potencial increment del cost de la construcció (derivat del fet que la materialització de l'ocupació prevista actualment en un únic bloc s'efectue després de la modificació en dos o tres blocs en les parcel·les més grans, la qual cosa pot suposar un increment del cost derivat de la repercussió de la instal·lació de serveis comuns ?ascensors, etc.- als habitatges) se superposa l'increment d'oferta que generarà el desenvolupament immobiliari i que podrà compensar-se tots dos efectes.  
  
D'altra banda, la modificació plantejada no serà perjudicial per al desenvolupament turístic del municipi en la mesura que amb aquesta s'aconseguisquen els objectius perseguits d'homogeneïtzar l'escala de les futures edificacions a implantar per a acomodar les dimensions de les noves construccions a les preexistents en els sectors contigus del terme municipal, i sempre que a través d'aquella no es desincentive la implantació de nova oferta hotelera de qualitat que romanga oberta durant tot l'any al municipi.  
En qualsevol cas, i donada la rellevància de les modificacions plantejades per al futur desenvolupament del municipi de Calp, el tècnic que subscriu considera necessària l'obertura d'un procés de reflexió i participació pública que, acompanyat dels estudis i recerques pertinents, afavorisquen l'adopció de la decisió millor informada».  
  
- Informe de 17 d'octubre de 2019, de l'intendent de la Policia Local, en el qual s'indica que la modificació ?(?) no altera el trànsit de persones i vehicles, ni la seguretat ciutadana?.  
- Informe de 31 de març de 2020, de l'agent d'igualtat, en el qual s'indica que ?(?) s'han incorporat les directrius proposades en l'informe realitzat per l'agent d'igualtat amb data 4 de setembre de 2019, i s'aborden d'aquesta manera els criteris pertinents per a la planificació des d'una perspectiva de gènere i en compliment amb la normativa vigent esmentada en aquesta matèria».  
  
2. Consideracions tècniques i jurídiques  
Tal com s'ha indicat en el punt anterior, han sigut sol·licitats informes sectorials en compliment de l'article 51 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
De les sol·licituds efectuades falten per rebre's informes del Ministeri de Transició Ecològica sobre l'afecció a la zona d'influència definida en l'article 30 de la Llei 22/1988, de 28 de juliol, de costes, i de la Conselleria de Política Territorial, Obres Públiques i Mobilitat, sobre afeccions a la servitud de protecció definida en l'article 23 de la Llei 22/1988, de 28 de juliol, de costes, sol·licitud la recepció de la qual per part del Servei Provincial de Costes consta en l'expedient que es va produir el dia 10 de gener de 2020. De la mateixa manera, consta un enviament a la Conselleria de Política Territorial, Obres Públiques i Mobilitat en què se sol·licita un informe el dia 7 d'octubre de 2019.  
En conseqüència, d'acord amb el primer paràgraf de l'article 51.2 LOTUP, pot entendre's culminada aquesta fase en haver-se complit el termini de trenta dies hàbils previst en l'article 51.1 LOTUP per a l'emissió dels informes.  
Finalitzada, doncs, aquesta fase, i d'acord amb l'article 51.2 LOTUP, l'òrgan ambiental i territorial (OAT) ?que en aquest cas és la Junta de Govern Local pel Decret 3422/2017, de 19 d'octubre, de l'alcalde president de l'Ajuntament de Calp, en concordança amb l'article 48 LOTUP- emetrà un document en el qual es determinarà si ha de redactar-se un estudi ambiental i territorial estratègic, si pot prosseguir-se amb l'aprovació del pla, si ha de seguir-se un procediment d'avaluació ambiental o si el projecte no és viable per les seues repercussions ambientals.  
En aquest sentit, interessa reproduir literalment la lletra b de l'article 51.2 LOTUP, en la qual s'indica que, en la fase actual de la tramitació, l'OAT pot emetre, si pertoca, ?una resolució d'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, i l'avaluació ambiental i territorial estratègica es resoldrà pel procediment simplificat i indicant la procedència de la tramitació del pla o programa de conformitat amb el capítol següent o amb la normativa sectorial?.  
  
Aquesta resolució, que no serà susceptible de cap recurs, sense perjudici dels que puguen interposar-se contra la posterior aprovació del pla, seguint l'article 51.7 LOTUP, ha de comunicar-se als òrgans promotor i substantiu (OP i OS, respectivament) amb la finalitat de continuar el procediment d'aprovació de la modificació puntual del Pla general d'ordenació urbana.  
Finalment, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
De la tramitació seguida fins ara, amb les consideracions efectuades en diversos informes propis de l'expedient, així com dels evacuats pels diferents departaments consultats, pot concloure's que, en efecte, el procediment que cal seguir és el simplificat (?).»  
  
  
En virtut de l'anterior, la Junta de Govern Local, en qualitat d'òrgan ambiental, va adoptar el següent acord:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació D-14 del PGOU relativa als criteris d'ocupació en parcel·les de tipologia BQ als sòls urbans Morelló, Ifac, la Fossa i Saladar, d'acord amb els criteris de l'annex VIII de la LOTUP, per no tindre efectes significatius sobre el medi ambient; correspon continuar la tramitació d'acord amb la normativa sectorial.  
  
Segon. Indicar que, en cas de rebre's informes sectorials sol·licitats i no rebuts en el moment de la resolució, hauran de considerar-se amb anterioritat a l'aprovació definitiva de la modificació puntual.  
  
Tercer. Ordenar la publicació de l'acord en el Diari Oficial de la Generalitat Valenciana, als efectes de l'article 51.7 de la LOTUP.  
Quart. Indicar que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Cinqué. Notificar la resolució d'informe ambiental i territorial estratègic a l'òrgan promotor i a l'òrgan substantiu.»  
S'indica expressament que aquesta resolució no és susceptible de cap recurs, sense perjudici dels que puguen interposar-se contra la posterior aprovació del pla.  
Cosa que es publica en compliment de l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana. Es fa constar que l'informe ambiental estarà a la disposició de qualsevol persona interessada en l'enllaç: https://www.calp.es/es/content/documentos-exposicion-publica  
  
  
Calp, 8 d'abril de 2020.- El regidor delegat d'Ordenació i Protecció del Territori: Juan Manuel del Pino López.